**A Hankook Tire közzéteszi pénzügyi eredményeit 2017 harmadik negyedévére**

**A Hankook Tire 1,371 milliárd euró (1,824 billió KRW) árbevételt és 161 millió euró (214,1 milliárd KRW) üzemi nyereséget ért el 2017 harmadik negyedévében. A jó pénzügyi eredményeket az ultra nagy teljesítményű (UHP) abroncsok megnövekedett értékesítési mennyisége segítette elő Európában és Kínában.**

***Korea, Szöul / Németország, Neu Isenburg, 2017. november 8.*** – A Hankook prémium abroncsgyár bejelentette pénzügyi eredményét 2017 harmadik negyedévére, mely szerint 1,371 milliárd euró (1,824 billió KRW) értékű árbevételt és 161 millió euró (214,1 milliárd KRW) üzemi nyereséget ért el.

2017. második negyedévéhez viszonyítva az árbevétel 9,5%-kal és a nyereség 4,6%-kal nőtt. 2016 harmadik negyedévéhez viszonyítva az árbevétel 10,1 százalékkal nőtt, az üzemi nyereség pedig 29,2 százalékkal csökkent.

Az árbevétel növekedése az ultra nagy teljesítményű (UHP) abroncsok stabil értékesítésének és a téli gumiabroncsok megnövekedett értékesítésének köszönhető. Ezen felül az UHPT szegmensben bekövetkezett jelentős árbevétel növekedés és a kínai piacra beszállított prémium eredeti gyári felszerelésű (OE) abroncsok megnövekedett mennyisége is segítette az értékesítések növekedését. Az ASEAN régió feltörekvő piacain, mint például az Indonéziában elért értékesítések szintén hozzájárultak a megnövekedett árbevételhez.

**2017. 3. n.év konszolidált pénzügyi eredmények**

|  |  |  |  |
| --- | --- | --- | --- |
| **(Egység: milliárd KRW)** | **2016 pü. év 3. n.év** | **2017. pü. év 2. n.év**  | **2017 pü. év 3. n.év**  |
| Árbevétel | 1657,6 | 1666,9 | 1824,5 |
| Üzemi nyereség | 302,6 | 204,6 | 214,1 |

|  |  |  |  |
| --- | --- | --- | --- |
| **(Egység: millió USD)** | **2016 pü. év 3. n.év** | **2017. pü. év 2. n.év**  | **2017 pü. év 3. n.év**  |
| Árbevétel | 1478,1 | 1475,8 | 1611,4 |
| Üzemi nyereség | 264,9 | 180,4 | 189,1 |

|  |  |  |  |
| --- | --- | --- | --- |
| **(Egység: millió EUR)** | **2016 pü. év 3. n.év** | **2017. pü. év 2. n.év** | **2017 pü. év 3. n.év**  |
| Árbevétel | 1324,9 | 1341,1 | 1371,6 |
| Üzemi nyereség | 237,4 | 163,9 | 161 |

**\*Árfolyamok**

|  |  |  |  |
| --- | --- | --- | --- |
|  | **2016 pü. év 3. n.év** | **2017. pü. év 2. n.év** | **2017 pü. év 3. n.év**  |
| USD / KRW | 1121,37 | 1129,43 | 1132,24 |
| EUR / KRW | 1251,04 | 1242,84 | 1330,20 |

*(MEGJEGYZÉS: Átlagos árfolyamok az év adott időszakára, a Korea Exchange Bank szerint)*

# # #

**A Hankook Tire vállalatról**

A Hankook Tire egyike az öt, a világon a legtöbb abroncsot gyártó globális vállalatnak. Innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok valamint az autósport számára (mind a pályás versenyeken, mind pedig ralin résztvevő csapatoknak).

A Hankook Tire több mint 180 országba szállítja termékeit, és világszinten már több mint 22.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén. Ennek érdekében a Hankook folyamatosan befektet öt kutatás-fejlesztési központja és hét gyártóüzemének fejlesztésébe. A németországi Hannoverben működő Európai Technológiai Központban az európai piac igényeire szabva fejlesztik az termékeket, különös tekintettel az európai prémium autógyártók számára készülő első szerelésű (OE) abroncsokra.

A Hankook Tire európai központja Neu-Isenburgban található, Frankfurt am Main közelében. A vállalatnak Németországban, Nagy-Britanniában, Franciaországban, Olaszországban, Spanyolországban, Hollandiában, Magyarországon, Csehországban, Oroszországban, Törökországban, Svédországban és Lengyelországban vannak kereskedelmi képviseletei. A további európai országokban a cég termékeit regionális nagykereskedők terítik. A vállalat globális bevételének kb. 30 százalékát az európai piacokon és a FÁK országaiban realizált értékesítések adják.

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg már több mint 3.300 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be, ezzel a magyar gyár éves gyártókapacitása 19 millióra nőtt. A rácalmási gyárban készülő termékek az európai piacot szolgálják ki, és megfelelnek a vezető autógyártók előírásainak és igényeinek is. A Hankook Tire Magyarország Kft. rendelkezik az ISO 9001:2008., ISO/TSO 16949:2009. minőségi és az ISO 14001:2014. környezetvédelmi tanúsítvánnyal.

További információ: [www.hankooktire-mediacenter.com](http://www.hankooktire-mediacenter.com) és [www.hankooktire.com](http://www.hankooktire.com)/hu

**Kapcsolat:**

|  |
| --- |
| **Hankook Tire Magyarország Kft. |** Kommunikációs Osztály **|** 2459 Rácalmás, Hankook tér 1. |
| **Roy Katalin**kommunikációs vezetőroykatalin@hankooktire.com | **Serfőző Zsóka**kommunikációs szakértőTel.: +36 25 556 091zsoka.serfozo@hankooktire.com | **Boda Bence**kommunikációs asszisztensTel.: +36 25 556 096bence.boda@hankooktire.com |